**Žemės ūkio gamybos verslo darbuotojo modulinė profesinio mokymo programa, valstybinis kodas T43081103**

**Modulio pavadinimas - „SM kategorijos savaeigių žemės kasimo ir transportavimo mašinų vairavimas“**

|  |  |  |
| --- | --- | --- |
| Valstybinis kodas | 3081115 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | TR1 kategorijos traktorių vairuotojo pažymėjimas | |
| Kompetencijos | Dirbti savaeigėmis žemės kasimo ir transportavimo mašinomis. | |
| Mokymosi rezultatai | Rekomenduojamas turinys mokymosi rezultatams pasiekti | Mokymosi pasiekimų įvertinimo kriterijai |
| 1.1. Apibūdinti žemės statinių rūšis, jų klasifikaciją, statinių konstrukcinius elementus. | **Tema.** Susipažinti su kelių, aikščių ir iškasų skirstymu.   * Išvardyti kelių, aikščių ir iškasų požymius bei rūšis.   **Tema.** Susipažinti su žemės ūkio statinių konstrukciniais elementais.   * Nurodyti duoto statinio konstrukcijos elementus. | Išvardinti kelių, aikščių ir iškasų požymiai bei rūšys.  Nurodyti ir apibūdinti duoto statinio konstrukcijos elementai. |
| 1.2. Įvardinti žemės statinių įrengimui keliamus reikalavimus. | **Tema.** Susipažinti su žemės statiniams keliamais reikalavimais.   * Apibūdinti kaip ženklinami darbai ir darbo vietos.   **Tema.** Žemės statinių įrengimo kokybės vertinimas.   * Nurodyti darbo kokybės rodiklius, jų požymius. | Apibūdinta kaip  ženklinami darbai ir darbo vietos.  Nurodyti darbo kokybės rodikliai, jų požymiai. |
| 1.3. Išmanyti apie gruntus ir kitas medžiagas, naudojamas statiniams įrengti, jų klasifikaciją, savybes. | **Tema.** Susipažinti su gruntų klasifikacija.   * Apibūdinti gruntų požymius.   **Tema.** Pažinti gruntus ir žinoti jų savybes.   * Išvardyti gruntų ir kitų naudojamų medžiagų savybes.   **Tema.** Susipažinti su kitomis medžiagomis, naudojamomis žemės statiniams įrengti.   * Parinkti medžiagas statiniams įrengti. | Apibūdinti gruntų požymiai.  Išvardintos gruntų ir kitų naudojamų medžiagų savybės.  Parinktos medžiagos statiniams įrengti. |
| 1.4. Pasirinkti darbui tinkamos konstrukcijos ir našumo mašinas. | **Tema.** Žemės kasimo ir transportavimo mašinų įrangos ypatumai.   * Susipažinti bei apibūdinti žemės kasimo ir transportavimo mašinų įrangos ypatumus, našų darbą. | Apibūdinta mašinų paskirtis ir ypatumai.  Pagal užduotį optimaliai parinktos mašinos. |
| 1.5. Nurodyti žemės kasimo ir transportavimo konstrukcijos ypatumus, jų paskirtį. Tinkamai parinkti eksploatacines medžiagas, laiku jas pakeisti. | **Tema.** Žemės kasimo mašinų ir agregatų paskirtis.   * Susipažinti su žemės kasimo mašinų agregatų ir prietaisų paskirtimi, tarpusavio ryšiu, veikimo ypatumais.   **Tema.** Eksploatacinių medžiagų parinkimas, jų keitimas.   * Parinkti eksploatacines medžiagas, laiku jas keisti ar papildyti, tinkamai eksploatuoti padangas.   **Tema.** Žemės kasimo mašinų techninės būklės vertinimas.   * Įvertinti žemės kasimo mašinų techninę būklę. Taisyti nesudėtingus gedimus. | Apibūdinta duoto agregato ar sistemos paskirtis, ryšiai su kitais agregatais ir mazgais.  Paaiškinti agregato arba mašinos veikimo principai.  Teisingai parinktos eksploatacinės medžiagos.  Apibūdintos tepimo schemos ir darbų atlikimo terminai.  Nustatyti gedimai pagal informacinių sistemų duomenis.  Paaiškintos nesudėtingų gedimų taisymo technologijos. |
| 1.6. Saugiai važiuoti keliais, teisingai įvertinti atsiradusias kliūtis. | **Tema.** Kelių ženklinimas ženklais ir eismo reguliavimas   * Gebėti vadovautis kelių eismo, kelių ženklinimo ir eismo reguliavimo signalais.   **Tema.** Saugus važiavimas.   * Mokėti saugiai važiuoti.   **Tema.** Mašinų žala aplinkai, pasitaikantys pavojai.   * Susipažinti su darbe pasitaikančiais pavojais, neigiamais veiksniais ir galima mašinų žala aplinkai.   **Tema.** Alkoholio ir narkotikų žala. Pirmos pagalbos suteikimas.   * Susipažinti su alkoholio ir narkotikų žala, poilsio svarba saugiam darbui. Prisiminti pirmos medicininės pagalbos suteikimo būdus. | Teisingai atliktas praktinio vairavimo testas.  Išvardinti galimi pavojai darbe, žala aplinkai.  Apibūdinti nuovargio veiksniai.  Paaiškinta, kaip suteikti pirmąją medicininę pagalbą. |
| 1.7. Paruošti mašinas transportuoti ir saugoti. | **Tema.** Mašinų transportavimas ir vilkimas.   * Paruošti mašinas transportavimui sava eiga, velkant ir pervežant.   **Tema.** Mašinų laikymo ir konservavimo reikalavimai objektuose.   * Apibūdinti reikalavimus ir saugiai užkonservuoti mašinas objekte. | Mašinos paruoštos transportavimui sava eiga, velkant ir pervežant.  Užkonservuotos žemės kasimo mašinos objekte tarp sezonų. |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * specialioji literatūra, vadovėliai, * plakatai, schemos, * mašinų eksploatavimo instrukcijos, užduočių aprašymai testai.   *Mokymo(si) priemonės:*   * mašinų maketai, mazgų ir agregatų pjūviai, modeliai, plakatai ir kitos priemonės | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteris, demonstravimo medžiaga, projektorius.) mokymo(si) medžiagai pateikti.  Praktinio mokymo kabinetas su parengtomis darbo vietomis;  Savaeigės žemės kasimo mašinos;  Mokomasis laukas;  Mokomosios dirbtuvės arba techninės priežiūros punktas;  Įrenginiai ir priemonės mašinų techninei priežiūrai atlikti;  Asmeninio ir bendrojo naudojimo saugos ir sveikatos darbe priemonės, plakatai. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) turintis aukštąjį ar aukštesnįjį techninį išsilavinimą arba ne mažesnę kaip 3 metų žemės ūkio verslo darbuotojo profesinės veiklos patirtį. | |